wickkiey/tamil-wikipedia-markdown huggingface dataset:
# ஜி. ஏ. வடிவேலு


**ஜி. ஏ. வடிவேலு** (G. A. Vadivelu) (12 சூன் 1925 – 13 சனவரி 2016) இந்திய விடுதலைப் போராட்ட வீரரும், இராசகோபாலாச்சாரி மற்றும் காமராசருடன் நெருங்கிப் பழகிய தமிழ்நாடு அரசியல்வாதியும் ஆவார். *சமுதாயம்* மற்றும் *புது வாழ்வு* போன்ற செய்திப் பத்திரிகைகளை நடத்தியவர்.  

## இளமை
தர்மபுரி மாவட்டத்தின் கொளஹள்ளியில் பிறந்த ஜி. ஏ. வடிவேலு, தர்மபுரி உயர்நிலைப்பள்ளியில் படித்தவர். சிறிது காலம் பிரித்தானிய அரசின் வருவாய்த் துறையில் எழுத்தராகப் பணியாற்றியவர். இந்திய விடுதலை இயக்கத்தில் பங்கு கொள்வதற்காக அரசுப் பணியை துறந்தவர்.  

தமது பதினைந்தாவது வயதில் இந்திய தேசிய காங்கிரசு கட்சியில் இணைந்த வடிவேலு, 1940ல் மகாத்மா காந்தி தலைமையில் நடைபெற்ற தனிநபர் சத்தியாகிரகப் போராட்டத்திலும், 1942ல் நடைபெற்ற வெள்ளையனே வெளியேறு இயக்கத்திலும் கலந்து கொண்டவர்.  

## இந்திய விடுதலைக்குப் பின்னர்
இந்திய விடுதலைக்குப் பின்னர், ஜெயப்பிரகாஷ் நாராயணன் நிறுவிய சோசலிஸ்ட் கட்சியில் இணைந்து அதன் பொதுச் செயலாளராக பணியாற்றியவர். நிலமற்ற ஏழை விவசாயக் கூலிகளுக்காக நடத்தப்பட்ட போராட்டங்களில் கலந்து கொண்டு பல முறை சிறை சென்றவர்.  

இந்திரா காந்தி அறிவித்த நெருக்கடி நிலைக்கு எதிராக குரல் கொடுத்த வடிவேலு சிறையில் அடைக்கப்பட்டார். 1977ல் ஜனதா தளம் கட்சியில் இணைந்து செயல்பட்டவர். பின்னர் ஜனதா தளக் கட்சியின் தமிழ் மாநிலத் தலைவராகவும், இரண்டு ஆண்டுகள் தேசியப் பொதுச் செயலாளராகவும் பணிபுரிந்தவர். 2002ல் மீண்டும் இந்திய தேசிய காங்கிரசு கட்சியில் இணைந்தார்.  

## படைப்புகள்
- செம்பியர் திலகம் புதினம் 1985
# உருசிய மத்திய வங்கி


**உருசியக் கூட்டமைப்பு மத்திய வங்கி** (*The Central Bank of the Russian Federation*) அல்லது சுருக்கமாக **உருசிய வங்கி** உருசியக் கூட்டமைப்புக்குச் சொந்தமான அரசு வங்கியாகும். 1860 இல் உருசியப் பேரரசின் அரச வங்கி என்ற பெயரில் துவங்கப்பட்ட, இந்த வங்கியின் தலைமையகம் மாசுக்கோவின் *நெகிலின்னயா* தெருவில் அமைந்துள்ளது. இவ்வங்கியின் செயல்பாடுகள், உருசியாவின் அரசியல் சாசனச் சட்டம் பிரிவு 75 மற்றும் சிறப்புக் கூட்டமைப்புச் சட்டத்திலும் வரையறை செய்து விவரிக்கப்பட்டுள்ளது.
# டைநைட்ரோ-ஆர்த்தோ-கிரெசால்



**டைநைட்ரோ-ஆர்த்தோ-கிரெசால்** *(Dinitro-ortho-cresol)* என்பது C<sub>7</sub>H<sub>6</sub>N<sub>2</sub>O<sub>5</sub> என்ற மூலக்கூற்று வாய்ப்பாடும் CH3C6H2(NO2)2OH.என்ற கட்டமைப்பு வாய்ப்பாடும் கொண்ட ஒரு கரிம வேதியியல் சேர்மமாகும். மஞ்சள் நிறம் கொண்ட இத்திண்மம் தண்ணீரில் சிறிதளவு கரைகிறது. டைநைட்ரோ-ஆர்த்தோ-கிரெசாலும், இதனுடன் தொடர்புடைய சில வழிபொருட்களும் களைக்கொல்லிகளாகப் பயன்படுத்தப்படுகின்றன.  

## தயாரிப்பு

ஆர்த்தோ கிரெசாலை இருநைட்ரோயேற்றம் செய்து டைநைட்ரோ-ஆர்த்தோ-கிரெசால் தயாரிக்கப்படுகிறது. வினை விளைபொருளான டைசல்போனேட்டை நைட்ரிக் அமிலத்துடன் சேர்த்து சூடுபடுத்துவதால் இச்சேர்மம் உருவாகிறது. டைநைட்ரோ-ஆர்த்தோ-கிரெசாலுடன் தொடர்புடைய பல்வேறு வழிப்பொருட்கள் அறியப்படுகின்றன. இதிலுள்ள மெத்தில் குழுவை ஈரிணைய-பியூட்டைல், மூவிணைய-பியூட்டைல் மற்றும் 1-மெத்திலெப்டைல் முதலியவை இடப்பெயர்ச்சி செய்வதால் இவ்வழிபொருட்கள் தோன்றுகின்றன. ஆல்க்கைல்பீனால்களை நேரடியாக நைட்ரோயேற்றம் செய்யும் முறையில் இவை தயாரிக்கப்படுகின்றன .  

## பயன்பாடு மற்றும் பாதுகாப்பு

அடினோசின் டிரைபாசுபேட்டு உற்பத்தியில் இந்நச்சுப்பொருள் தலையிடுகிறது .  
ஊசி மூலம் அல்லது வேறுவழிகளில் டைநைட்ரோ-ஆர்த்தோ-கிரெசால் உடலுக்குள் செலுத்தப்பட்டால் தலைவலி, குழப்பநிலை, மூச்சுக் குறைபாடு, வியர்த்தல் போன்ற அறிகுறிகள் தோன்றுகின்றன .
# ஸ்ரீநகர் ஜம்மு தேசிய நெடுஞ்சாலை



**ஸ்ரீநகர் ஜம்மு தேசிய நெடுஞ்சாலை**, இந்திய மாநிலமான ஜம்மு காஷ்மீரில் உள்ள நெடுஞ்சாலையாகும். இது ஸ்ரீநகரில் தொடங்கி ஜம்முவில் முடிகிறது. இந்த நெடுஞ்சாலை 295 கி.மீ நீளமுடையது. காஷ்மீர் பள்ளத்தாக்கில் இருந்து இந்தியாவின் பிற பகுதிகளை அடைய இந்த சாலையும், முகல் சாலையும் போடப்பட்டுள்ளன. இந்த நெடுஞ்சாலையை ஒட்டியுள்ள ஜவகர் குகை குறிப்பிடத்தக்க தலமாகும். பனிமிகுதியின் காரணமாக குளிர்காலத்தில் இந்த சாலை மூடப்பட்டிருக்கும். இந்த சாலையின் போக்குவரத்தை ஜம்மு, ஸ்ரீநகர் ஆகிய இரு நகரங்களில் உள்ள கட்டுப்பாட்டு அறைகள் கட்டுப்படுத்துகின்றன.
# கோமதீஸ்வரர் சிலை


**கோமதீஸ்வர் சிலை** (Gommateshwara Statue) 57 அடி உயரம் கொண்ட ஒரே கருங்கல்லால் வடிக்கப்பட்டது. அருகதரான பாகுபலிக்குப் அர்ப்பணிக்கப்பட்ட *கோமதீஸ்வரர்* எனும் பெயர் கொண்ட இச்சிலை, கர்நாடகா மாநிலத்தின் ஹாசன் மாவட்டதிலுள்ள விந்தியகிரி மலையடிவாரத்திலுள்ள திகம்பர சமண சமய மையங்கள் அதிகம் கொண்ட சரவணபெலகுளா எனுமிடத்தில் அமைந்துள்ளது. மேலைக் கங்க மன்னரின் படைத்தலைவரும், அமைச்சருமான *சந்திரராயன்* என்பவரால், இச்சிலை பொ.ஊ. 983ல் நிறுவப்பட்டது.  

கோதீஸ்வரர் சிலைக்கு 12 ஆண்டிற்கு ஒரு முறை நடைபெறும் மகாஅபிசேகத்தின் போது உலகம் முழுவதிலிருந்து பக்தர்கள் இங்கு கூடுவர். குடமுழுக்கின் போது கோமதீஸ்வரர் சிலைக்கு நீர், பால், தயிர், சந்தனம், குங்குமப்பூ, குங்குமம் மற்றும் இளநீரால் அபிசேகம் செய்யப்படுகிறது.  

## கோமதீஸ்வரர் சிலையின் பாகங்கள்
கோமதீஸ்வரர் சிலையின் பாகங்களைக் காட்டும் காட்சிகள்  

## பாகுபலியின் கருங்கல் சிலைகள்
கர்நாடகா மாநிலத்தில் கோமதீஸ்வரின் 20 அடி உயரத்திற்கு மேற்பட்ட ஐந்து சிலைகள் அமைந்த இடங்கள்:  
- 57 அடி உயரம், சரவணபெலகுளா, ஹாசன் மாவட்டம், பொ.ஊ. 983
- 42 அடி உயரம், கர்கலா, உடுப்பி மாவட்டம் பொ.ஊ. 1432
- 39 அடி உயரம் தர்மஸ்தலா, தென் கன்னட மாவட்டம், பொ.ஊ. 1973
- 35 அடி உயரம், வேணூர், தென் கன்னட மாவட்டம், பொ.ஊ. 1604
- 20 அடி உயரம், கோமதகிரி, மைசூர் மாவட்டம், பொ.ஊ. 12ஆம் நூற்றாண்டு

## இதனையும் காண்க
- பாகுபலி
- சரவணபெலகுளா
- அருகதர்
- திகம்பரர்

## அடிக்குறிப்புகள்
# இராமகுப்தர்



**இராமகுப்தர்** (ஆட்சிக்காலம்:380), சமுத்திரகுப்தரின் மூத்த மகனும், இரண்டாம் சந்திரகுப்தரின் அண்ணனும் ஆவார். இவர் மிகச் சில மாதங்களே குப்தப் பேரரசை ஆண்டார். துவக்கத்தில் இவரைப் பற்றிய செய்திகள் வாய்மொழியாகவே இருந்தது. விதிஷா அருகில் உள்ள துர்ஜன்பூர் கல்வெட்டுகளில் இராமகுப்தரை மகாராசாதிராசா எனக் குறிப்பிட்டுள்ளது. ஏரண்-விதிஷா பகுதிகளில், இராமகுப்தர் வெளியிட்ட நாணயங்கள் கிடைக்கப்பெற்றது.  

## இராமகுப்தர் தொடர்பான மரபுக் கதைகள்
சகர்களின் மேற்கு இந்தியப் பகுதியின் குஜராத்தை ஆண்ட மேற்கு சத்ரபதி மன்னர் மூன்றாம் ருத்திரசிம்மன் மீது இராமகுப்தர் படையெடுத்து சென்ற போது, இராமகுப்தர் உள்ளிட்ட அவரது படைகள் ருத்திரசிம்மனிடம் சிக்கின. சிக்கிய இராமகுப்தரையும், படையினரையும் விடுவிக்க, இராமகுப்தரின் மனைவி துருஸ்வமினியை மூன்றாம் ருத்திரசிம்மனிடம் ஈடாக வைத்து, தன்னையும், தன் படைகளையும் இராமகுப்தர் மீட்டார். பின்னர் இரண்டாம் சந்திரகுப்தர், மூன்றாம் ருத்திரசிம்மன் மீது படையெடுத்து வென்று, இராமகுப்தரின் மனைவி துருஸ்வமினியை மீட்டு வந்தார் என வாய்வழிக் கதைகள் நிலவுகிறது.  

## அடிக்குறிப்புகள்
# பைப்பெரிடையோன்



**பைப்பெரிடையோன்** *(Piperidione*) என்பது C<sub>9</sub>H<sub>15</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை பிப்பெரிடையோன் என்ற பெயராலும் அழைக்கலாம். செடுலான் என்ற வணிகப் பெயரில் பிப்பெரிடையோன் விற்பனை செய்யப்படுகிறது. ஒரு மயக்க மருந்து என்றும் பொதுவாக அமைதிப்படுத்தும் ஒரு மருந்து என்றும் இது வகைப்படுத்தப்படுகிறது. மெத்திபிரைலான் மற்றும் பிரித்தைல்டையோன் ஆகிய மயக்க மருந்துகளின் வடிவமைப்புகளுடன் பிப்பெரிடையோனின் கட்டமைப்பு தொடர்புகொண்டுள்ளது . சுவிட்சர்லாந்தைச் சேர்ந்த ரோச்சி பன்னாட்டு நிறுவனம் நீர்ம வடிவத்தில் ஒரு [[இருமல் மருந்தாக பிப்பெரிடையோனை விற்பனை செய்கிறது .
# வைன்யகுப்தர்



**வைன்யகுப்தர்** (Vainyagupta) 15வது குப்தப் பேரரசரான இவர் மிகக் குறைவாக அறியப்பட்டவர். இவர் காலத்தில் சகர்களின் படையெடுப்பால், குப்தப் பேரரசு தற்கால பிகார் மற்றும் வங்காளம் அளவிற்கு குறுகிப் போனது.  

நாலந்தாவில் கிடைத்த உடைந்த களிமண் முத்திரைகள் மற்றும் தற்கால வங்காள தேசத்தின் கொமில்லா மாவட்டத்தில் உள்ள *குணைகர்* கிராமத்தில் கண்டெடுக்கப்பட்ட செப்பேடுகள் மூலம், வைன்யகுப்தர் கிபி 507-இல் குப்தப் பேரரசை ஆண்டார் என்றும், விஷ்ணு மற்றும் சிவனை வழிப்பட்டவர் எனத் தெரிகிறது.
# மூன்றாம் ருத்திரசிம்மன்

**மூன்றாம் ருத்திரசிம்மன்** (Rudrasimha III), மேற்கு இந்தியாவை ஆண்ட இந்தோ-சிதிய குலத்தின் மேற்கு சத்ரபதிகளின் இறுதி மன்னர் ஆவார். மூன்றாம் ருத்திரசிம்மன், கி பி 380ல் குப்தப் பேரரசர் இராமகுப்தரை வென்றவர். பின்னர் இரண்டாம் சந்திரகுப்தர் மூன்றாம் ருத்திரசிம்மனை வென்று, மேற்கு சத்ரபதி நாட்டை குப்தப் பேரரசுடன் இணைத்தார்.  

## இதனையும் காண்க
- நகபானர்
- முதலாம் ருத்திரதாமன்
- இரண்டாம் ருத்திரசேனர்
- இரண்டாம் ருத்திரசிம்மன்
- தேவ்னி மோரி

- Rapson, "A Catalogue of Indian coins in the British Museum. Andhras etc.."
# பெண்டாயெத்தில்சைக்குளோனோன்



**பெண்டாயெத்தில்சைக்குளோனோன் ** (Pentethylcyclanone) என்பது C<sub>16</sub>H<sub>25</sub>NO<sub>2 .</sub> என்ற மூலக்கூற்று வாய்ப்பாட்டால் விவரிக்கப்படும் ஓர் மருந்தாகும். சாதாரண சளி இருமலுக்கு இம்மருந்து பயன்படுத்தப்படுகிறது.  

## தொகுப்பு
N-(2-குளோரோயெத்தில்)-மார்போலினுடன் வளையபெண்டனோன் ஈடுபடும் சுய-ஒடுக்க விளைபொருளின் எதிர்மின் அயனியை அல்கைலேற்றம் செய்யும் போது பெண்டாயெத்தில்வளையனோன் கிடைக்கிறது.
# 1,3-இருமெத்தில்-2-இமிடசோலிடினோன்



**1,3-இருமெத்தில்-2-இமிடசோலிடினோன்** (*1,3-Dimethyl-2-imidazolidinone*, **DMI**) என்பது ஒரு வளைய யூரியா ஆகும். இது உயர் கொதிநிலை புரோட்டான் தரா கரைப்பானாகப் பயன்படுத்தப்படுகிறது. இது நிறமற்றது. உயர் முனைவுக் கரைப்பான்.  
உயர் வெப்ப மற்றும் வேதி நிலைப்புத்தன்மை உடையது. டி.எம்.பி.யூ (DMPU) என்பது இதன் படிவொத்த அல்லது ஒருபடித்தான கரைப்பான் ஆகும். பாஸ்ஜீன் உடன் 1,2 டை மெதில் எத்திலின் டை அமீன் என்னும் சேர்மத்தை வினைப்படுத்துவதன் மூலம் 1,3-இரு மெதில்-2- இமிடசோலிடினோன் தயாரிக்க முடியும்.  

## கரைப்பான்
1,3 இருமெத்தில்-2-இமிடசோலிடினோன் சிறந்த கனிமக் கரைப்பானகவும், கரிமக் கரைப்பானாகவும் செயல்படுகிறது. டி.எம்.ஐ. (DMI) மற்றும் டி.எம்.பி.யூ. (DMPU) ஆகிய இரண்டு கரைப்பான்களும், புற்றுநோய் ஏற்படுத்தக்கூடிய எச்.எம்.பி.ஏ (HMPA) கரைப்பானுக்கு மாற்று கரைப்பானாகவும், பதிலி கரைப்பானாகவும் பயன்படுத்தப்படுகின்றன.  

டி.எம்.ஐ. (D.M.I.) அழுக்கு நீக்கியாகவும், சாயப்பொருளாகவும் பயன்படுகிறது. மின்னனுப் பொருள்கள் தயாரித்தலிலும், பலபடிச் சேர்மம் உற்பத்தி செய்தலிலும் 1,3-இருமெதில்-2-இமிடசோலிடினோன் [DMI] பெரும் பங்கு வகிக்கிறது.  

இதன் நச்சுத்தன்மை தோலில் பாதிப்புகளை ஏற்படுத்துகிறது.
# போரோன்



**போரோன்** (*Phorone*) என்பது C<sub>9</sub>H<sub>14</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை டையைசோபுரோப்பைலிடின் அசிட்டோன் அல்லது ஈரைசோபுரோப்பைலிடின் அசிட்டோன் என்ற பெயர்களாலும் அழைக்கலாம். மஞ்சள் நிற படிகப் பொருளான இச்சேர்மம் தோட்டத்துச் செடி வகையான கெரானியம் மலரின் மணம் கொண்டுள்ளது. மெசிட்டைல் ஆக்சைடு சேர்மத்தில் பொதுவாகக் கலந்திருக்கும் ஒரு மாசுவாகவும் இது காணப்படுகிறது.  

## தயாரிப்பு

முதன் முதலில் பிரெஞ்சு வேதியியலாளர் அகசுட்டி லௌரன்டு 1837 ஆம் ஆண்டு ஒரு மாசுப்பொருளாக இதைக் கண்டறிந்தார். இதற்கு காம்போரைல் என்று பெயரிட்டார் .  

1949 ஆம் ஆண்டில் பிரெஞ்சு வேதியியலாளர் சார்லசு பிரடெரிக் கெர்கார்ட்டும் அவருடைய மாணவர் யீன் பியரி லைசு-போடார்ட்டும் இச்சேர்மத்தை தூய்மையான நிலையில் தயாரித்து போரோன் எனப் பெயரிட்டனர் . இவ்விரு தயாரிப்பு முறைகளிலும் காம்போரிக் அமிலத்தின் கால்சியம் உப்பை வடித்தல் முறையில் கீட்டோனாக்கம் செய்தே இச்சேர்மம் தயாரிக்கப்பட்டது .  

:<math>\mathrm{C_{10}H_{14}CaO_4 \longrightarrow C_9H_{14}O + CaCO_3}</math>  

தற்காலத்தில் குறிப்பாக அசிட்டோன் சேர்மத்தை அமில வினையூக்கியின் உதவியால் சுய குறுக்க வினைக்கு உட்படுத்தி மெசிட்டைல் ஆக்சைடு இடைநிலை தயாரிக்கப்பட்டு பின்னர் இச்சேர்மம் தனித்துப் பிரித்தெடுக்கப்படுகிறது.  

அசுத்த நிலையிலுள்ள போரோனை எத்தனால் அல்லது ஈதர் பயன்படுத்தி கரைத்து மறுபடிகமாக்கல் செய்து தூய்மையாக்கலாம்.  

## வினைகள்
அமோனியாவுடன் போரோனைச் சேர்த்து குறுக்க வினைக்கு உட்படுத்தினால் டிரையசிட்டோன் அமீன் உருவாகிறது.
# சந்திரசேகர கவிராச பண்டிதர்

**சந்திரசேகர கவிராசர்** (இறப்பு:1883) கும்பகோணத்திற்கு அருகிலுள்ள தில்லையம்பூரில் பிறந்தவர்  

## கல்வியும் பணியும்
இவர் திருத்தணிகை விசாகப் பெருமாளையர், சரவணப் பெருமாளையர் ஆகியோரிடம் கல்வி பயின்றுள்ளார். *வருஷாதிநூற் சித்தாந்த விளக்கமும், அறுபது வருஷ பலனும்* எனும் பழைய நூலை ஆராய்ந்து, 1875 இல் அச்சிட்டு வெளியிட்டார். தண்டியலங்கார மூலத்தையும், அதற்குச் சுப்பிரமணிய தேசிகரால் செய்யப்பட்ட உரையையும் ஆராய்ந்து வெளியிட்டார்.  

## பதிப்பித்த நூல்கள்
இவர் பதிப்பித்த நூல்கள் சில:  
- பாலபோத இலக்கணம்
- நன்னூற் காண்டிகையுரை
- நன்னூல் விருத்தியுரை
- ஐந்திலக்கண வினாவிடை
- யாப்பருங்கலக் காரிகையுரை
- வெண்பாப் பாட்டியல் உரை
- பழமொழித் திரட்டு
- பரத நூல்
- செய்யுட்கோவை

1. பூசை சுப்பிரமணியத் தம்பிரான்," குருபரம்பரை விளக்கம்" திருவாவடுதுறை ஆதீனம் வெளியீடு.
1. மயிலை சீனி. வேங்கடசாமி, "19 ஆம் நூற்றாண்டில் தமிழ் இலக்கியம்"- மெய்யப்பன் தமிழாய்வகம்-2001.
# பியூடிரோஃபீனோன்



**பியூடிரோஃபீனோன் **(*Butyrophenone*) என்பது ஒரு வேதிச்சேர்மம் ஆகும். இதன் சில வழிப்பொருட்கள் (பொதுவாக பியூடிரோபீஃனோன்கள் என்று அழைக்கப்படும்) பல்வேறு வகையான மனப்பித்து எனும் மனச்சிதைவு நோய் போன்ற உளநலச் சீர்குலைவுகளை குணப்படுத்தவும் வாந்தி எதிர்ப்பியாகவும் பயன்படுகின்றன.  

பியூடிரோபீனோன் சேர்மங்களுக்கு உதாரணம்:  
- ஹேலோபெரிடால், மரபாரந்த மருத்துவத்தில் பெருமளவில் பயன்படுத்தபடும் மனப்பித்து நீக்கியாகும்.
- பென்பெரிடால் என்பது பொதுவாகப் பயன்படுத்தப்படும் அதிக திறன் வாய்ந்த மனப்பித்து நீக்கியாகும். (இது குரோர்புரோமசைன் மருந்தைக் காட்டிலும் 200 மடங்கு திறன் வாய்ந்ததாகும்)
# குளோரோபியூட்டனால்



**குளோரோபியூட்டனால்**, அல்லது **முக்குளோரோ-2-மெதில்-2-புரோப்பனால்*** (Chlorobutanol, or trichloro-2-methyl-2-propanol)*என்பது பாதுகாப்பு வேதிப்பொருளாகவும், மயக்க மருந்தாகவும் உறக்க ஊக்கியாகவும், வீரியம் குறைந்த ஓரிடவுணர்ச்சி நீக்கியாகவும் பயன்படும் ஒரு வேதிச் சேர்மம் ஆகும். குளோரால் நீரேற்றின் இயற்பியல் பண்புகளையே இதுவும் இத்திருக்கிறது.இது பாக்டீரிய எதிர்ப்பு மற்றும் காளான் எதிர்ப்புப் பண்புகளைப் பெற்றுள்ளது. பல்வகை இடுபொருள் உருவாக்கலின் போது 0.5% செறிவுள்ள குளோரோபியூடனால் சேர்ப்பதன் முலம் பலவகை இடுபொருள்களின் நிலைப்புதன்மை நீண்ட காலத்திற்கு நீடித்து இருக்கிறது. எனினும் இதன் 0.05% நீர்மக் கரைசல் எதிர் நுண்ணுயிரின் செயல்திறன் பெற்றுள்ளது.  
தூய நிலையில் இது வெண்மை நிறம் கொண்டுள்ளது. இது மென்தால் போன்று வாடையும் எளிதில் ஆவியகக்கூடிய திண்மப்பொருளாகவும் காணப்படுகிறது.  

## வேதித்தொகுப்பு

அசிட்டோன் உடன் குளோரோஃபார்ம் ஓர் எளிய கருகவர் சேர்ப்பு வினைக்கு உட்பட்டு குளோரோபியூடனால் என்னும் சேர்மத்தைத் தருகிறது. இவ்வினை பொட்டாசியம் ஐதராக்சைடு அல்லது ஐதராக்சைடு போன்ற காரங்களால் தூண்டப்பட்டு துரிதப்படுத்தப்படுகிறது.  

## நச்சுத்தன்மை

குளோரோபியூட்டனால் அதிக நச்சுத்தன்மை உடையது ஆகும். இது கல்லீரலைப் பெரிதும் பாதிக்கிறது  
மேலும் தோலில் நமைச்சலையும் கண்களில் எரிச்சலையும் ஏற்படுத்துகிறது. இருப்பினும் குளோரோபியூட்டனால் ஒரு உணர்வு நீக்கியாகப் பயன்படுகிறது  
.
# இலண்டன் தாக்குதல், ஜூன் 2017


மத்திய இலண்டன் பகுதியில் 3 ஜூன் 2017 அன்று மூவரால் தீவிரவாதத் தாக்குதல் நடத்தப்பட்டது. பிரித்தானிய கோடைக்கால நேரப்படி 22:08 மணிக்கு இத்தாக்குதல் நடைபெற்றது. காவல் துறையினரால் தாக்குதல்தாரிகள் மூவரும் கொல்லப்பட்டனர்.  

## தாக்குதல்
இலண்டன் பாலத்தில் சென்ற வெள்ளை நிற வாகனம் பாதசாரிகளின் மேல் மோதியது. அதிலிருந்த தீவிரவாதிகள் மூவர் *பரோ சந்தை*ப் பகுதியில் கத்தியுடன் ஓடி *இது அல்லாவுக்காக* எனக் கோஷமிட்டபடி பாதசாரிகளைக் குத்தினர். இத்தாக்குதலில் எழுவர் கொல்லப்பட்டனர் 48 பேர் காயமடைந்தனர். இலண்டன் காவல்துறை *இலண்டன் பாலம்* மற்றும் *பரோ சந்தைப்* பகுதியில் நடந்த இரு தாக்குதல் நிகழ்வுகளையும் தீவிரவாதத் தாக்குதல் எனக் குறிப்பிட்டனர்.  

## பாதிக்கப்பட்டோர்
எழுவர் கொல்லப்பட்டனர், 48 பேர் காயமடைந்தனர். காயமடைந்தோரில் ஆஸ்திரேலியர் ஒருவரும் இரு நியூஸிலாந்துக்காரரும் நான்கு பிரான்ஸ் நாட்டினரும் அடங்குவர்.  

## தாக்குதல்தாரிகள்
மூன்று தாக்குதல்தாரிகளையும் காவல் துறையினர் சுட்டுக் கொன்றனர். அவர்களை அடையாளம் காணும் விசாரணைகள் நடைபெற்று வருகின்றன. தாக்குதல்தாரிகள் போலியான வெடிகுண்டு ஆடைகளை அணிந்திருந்ததாக காவல் துறையினர் தெரிவித்துள்ளனர்.
# ரூதர்போர்டு சிதறல்

**ரூதர்போர்டு சிதறல்** (*Rutherford scattering*) என்பது மின்னூட்டம் பெற்ற துகள்கள் இடையே கூலூம் இடைவினை மூலம் நடைபெறும் ஒரு மீள்தன்மையுடைய சிதறல் ஆகும். இது ஏனெசட் ரூதர்போர்டால் (Ernest Rutherford) 1911 ஆம் ஆண்டு விளக்கப்பட்ட ஒரு இயற்பியல் நிகழ்வு ஆகும். மேலும் இது கிரக அமைப்பு போன்ற ரூதர்போர்டு அணுமாதிரி மற்றும் போர் அணு மாதிரி ஆகியவற்றின் உருவாக்கத்திற்கும் வழி வகுத்தது. ரூதர்போர்டு சிதறல் முதலில் **கூலூம் சிதறல்** எனக் குறிப்பிடப்பட்டது, ஏனெனில் இது மின்னூட்டத் துகள்களுக்கிடையேயான நிலை மின் விசையைச் (கூலூம் விசை) சார்ந்துள்ளது. ஆல்பா துகள்களைத் தங்கத்தின் அணுக்கருவின் மீது மோதுவதால் உருவாகும் ரூதர்போர்டு சிதறல் மீள் தன்மையுடைய சிதறலுக்கு ஒரு எடுத்துக்காட்டாகும், ஏனெனில் மோதலுக்கு முன்னும் பின்னும் ஆல்பா துகள்களின் ஆற்றலும் திசைவேகமும் மாறாமல் உள்ளன.
# இந்தியாவில் கால்நடை வதை



துர்கா பூஜையின் போது பலியிடப்படும் எருமைக் கன்று]]  

**பலி மற்றும் இறைச்சிக்காக கால்நடைகளை வதைத்தல்** என்பது வரலாற்று முக்கியம் வாய்ந்த ஒன்றாகும். ஏனெனில் இந்து சமயத்தில் பசுவானது கடவுளின் சிறந்ததொரு படைப்பாகக் கருதப்படுகிறது; பாலிலிருந்து தயாரிக்கப்படும் உணவுப்பொருட்களை அதிக அளவில் பயன்படுத்தவும் செய்கின்றனர். மேலும் அதில் அதிக அளவிலான ஊட்டச்சத்துக்கள் உள்ளன. இந்திய அரசியலமைப்புச் சட்டத்தின் 48வது பிரிவானது பசுக்கள், கன்றுகள், இதர கறவை மற்றும் இழுவை கால்நடைகளைக் கொல்வதைத் தடை செய்கின்றது.. அக்டோபர் 26, 2005 அன்று, இந்தியாவின் உச்ச நீதிமன்றம் இந்தியாவில் பல்வேறு மாநில அரசாங்கங்களால் இயற்றப்பட்ட பசுவதைத் தடை சட்டங்கள் செல்லும் என உறுதிபடுத்தியது..  

29 மாநிலங்களில் 24 மாநிலங்கள் மாடுகளை விற்பனை செய்வதில் பல்வேறு விதமான சட்டங்களை இயற்றியுள்ளனர்.  

## பண்டைய இந்தியா
.]]  
.]]  
பண்டையகால இந்தியாவில் மாடு என்பது செல்வத்தின் சின்னமாக இருந்துள்ளது. தற்போது இக்கருத்து முழுவதுமாக மீறப்படவோ அல்லது போற்றப்படவோ இல்லாத நிலையில் உள்ளது. வேத காலத்தில் பசுக்கள், எருமைகள் மற்றும் எருதுகள் போன்ற விலங்குகள் நுகர்வு மற்றும் பலி போன்றவற்றிற்காகக் கொல்லப்பட்டன. ஆனால் புத்தர் விலங்குகள் பலியிடப்படுவதை முற்றிலும் தவறாகக் கருதினார். பௌத்த மதத்தின் முக்கிய கொள்கையாகக் கொல்லாமை மாறியது. பின்னர் கொல்லாமையை இந்து சமயமும் ஏற்றுக்கொண்டது.  

## சட்டங்கள்

இந்தியாவில் பல்வேறு மாநிலங்களில் பசு தடைவதை சட்டம் இருந்த போதிலும், மகாராட்டிரா, குஜராத்,இராஜஸ்தான், பஞ்சாப், அரியானா, இமாச்சலப் பிரதேசம், உத்தராகண்ட் மாநிலங்களில் மட்டும் பசு, எருமை மற்றும் காளைகளை முற்றிலும் வதை செய்ய அனுமதிக்காத மாநிலங்கள் ஆகும்.  

தமிழ்நாடு, ஆந்திரப் பிரதேசம், தெலங்கானா, மத்தியப் பிரதேசம், உத்தரப் பிரதேசம், பிகார், ஜார்க்கண்ட், சத்தீஸ்கர்]] மற்றும் ஒடிசா போன்ற மாநிலங்களில் பசு தவிர பிற கால்நடைகளான ஒட்டகம் எருமை, எருமை மற்றும் எருதுகளை இறைச்சிக்காக, அரசின் அனுமதி பெற்ற வதைக் கூடத்தில் வைத்து வதை செய்ய அனுமதி உள்ளது.  

கேரளா, மேற்கு வங்காளம், அசாம், சிக்கிம், அருணாச்சலப் பிரதேசம், மணிப்பூர், நாகாலாந்து, [[மேகாலயா, திரிபுரா போன்ற மாநிலங்களில் அரசு அனுமதி இன்றி அனைத்து கால்நடைகளை இறைச்சிக்காகவும், பலியிடுவதற்கும் வதைக்க அனுமதியுள்ளது.  

இந்திய அரசியலமைப்புச் சட்டத்தின் 15 ஆவது பிரிவின் 7 வது அட்டவணையில் ''கால்நடைகளை பராமரித்தல், பாதுகாத்தல், மற்றும் அவைகளை வதை செய்வதை தடை செய்வதை பற்றி அந்தந்த மாநிலங்களே சட்டம் இயற்ற முழு அதிகாரம் வழங்கியுள்ளது.
# கர்னல் கணேசன்



**கர்னல் கணேசன்** (*Colonal Ganesan*) தமிழ்நாட்டின் திருவாரூர் மாவட்டத்தில் பிறந்து, இப்புவிப் பந்தின் தென் துருவத்தில் உள்ள இந்தியாவின் தட்சிண் கங்கோத்ரி ஆய்வுக் குழுவின் தலைவராய், சுமார் ஒன்றரை ஆண்டுகாலம் செலவிட்டவர். இந்தியப் படைத்துறையில் இணைந்து இரண்டு போர்களில் பங்குபற்றியவர். குடியரசுத் தலைவரின் விசிட்ட சேவா பதக்கம் பெற்றவர்.  

### பிறப்பு
திருவாரூர் மாவட்டத்தில், மயிலாடுதுறையில் இருந்து திருவாரூர் செல்லும் பாதையில் உள்ள சன்னா நல்லூர் என்னும் சிற்றூரில் பிறந்தவர். இவரது பெற்றோர் பாவாடை, தெய்வானை தம்பதியினர் ஆவார்.  

### படிப்பு
பொறியியல் படித்தவர். பொதுப் பணித் துறையில் பணியாற்றியவர்  

### இராணுவம்
1963 ஆம் ஆண்டு பொதுப் பணித் துறைப் பொறியாளர் பதவியினைத் துறந்து விட்டு, இந்திய இராணுவத்தில் சேர்ந்தார். 30 ஆண்டுகால இராணுவ வாழ்வில், குஜராத், இராஜஸ்தான் முதல் ஜம்மு காஷ்மீர், இந்திய நேபாள எல்லை, பின்னர் இந்தியாவின் வடகிழக்கில், இந்திய சீன எல்லைப் பகுதிகளிலும் பணியாற்றியவர்.  

### விழுப்புண் விருது
இரண்டு இந்தியப் போர்களில் பங்கு பெற்று விழுப்புண் விருது பெற்றவர்  

## அண்டார்டிகா பணி
1987 ஆம் ஆண்டு இந்திய தென்துருவ ஆராய்ச்சித் தளமான தட்சிண் கங்கோத்ரி ஆராய்ச்சித் தளத்தின் தலைவராய் பொறுப்பேற்று இரண்டு கோடை காலம், ஒரு குளிர் காலம் என ஒன்றரை ஆண்டுகளை தென் துருவத்தில் ஆய்வுப் பணி மேற்கொண்டவர்.  

## குடியரசுத் தலைவர் விருது
1994 ஆம் ஆண்டு ஜனவரி 26 ஆம் நாள் குடியரசுத் தலைவரின் விசிட்ட சேவா பதக்கம் பெற்றவர்  

## அறிவுத் திருக்கோயில்
தென் துருவத்தில் 500 மீட்டர் ஆழத்தில் புதைந்திருந்த, சூரிய ஒளியினையே கண்டிராத, ஒரு பெரும் கல்லினை எடுத்து வந்து, சன்னா நல்லூரில், ஒரு தூணின் உச்சியில் அமர்த்தி, அறிவுத் திருக்கோயில் என்னும் பெயரில், அகத்தூண்டுதல் பூங்கா ஒன்றினை நிறுவியுள்ளார்
# இலித்தியம் மெட்டாபோரேட்டு


**இலித்தியம் மெட்டாபோரேட்டு** *(Lithium metaborate)* என்பது LiBO<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும்.  

## பயன்கள்

இலித்தியம் மெட்டா போரேட்டு அல்லது இலித்தியம் டெட்ரா போரேட்டு (Li2B4O7) அல்லது இவ்விரண்டின் கலவையை போரேட்டு உருக்கிப் பிணைத்தல் மாதிரிகள் தயாரிப்பில் பயன்படுத்தப்படுகிறது. எக்சு கதிர் உடனொளிர்வு (XRF), அணு உறிஞ்சி நிறமாலைக்காட்டி(AAS), விதிவருநிலை இணைப்பு பிளாசுமா ஒளியுமிழ்வு நிறமாலையியல் (ICP-OES), விதிவருநிலை இணைப்பு பிளாசுமா அணு உமிழ்வு நிறமாலையியல் (ICP-AES), விதிவருநிலை இணைப்பு பிளாசுமா நிறை நிறைமாலையியல் போன்ற ஆய்வுகளுக்குத் தேவையான பல்வேறு மாதிரிகள் தயாரிக்கப் பயனாகிறது.  
ஒரே நேரத்தில் Cr, As, Cd மற்றும் Pb போன்ற தனிமங்களின் மில்லியனுக்குப் பகுதிகள் நிலையை உறுதிப்படுத்தவும், பிரதான தனிமங்கள் மண்ணில் குறைந்த அளவு கலந்திருப்பதை போரேட்டு உருக்கிப் பிணைத்தல் முறையிலும், முனைவுற்ற கிளர்ச்சிப் பிரிகை அமைப்பு எக்சு கதிர் உடனொளிர்வு நிறமாலையியல் முறையிலும் உறுதிப்படுத்த முடியும்.  

எங்கெல்லாம் ஆக்சிசன், நேரயனி விகிதவியல் வீதம் (MxOy இல் y/x) ஒன்றைவிட அதிகமாக உள்ளதோ அங்கு இலித்தியம் மெட்டா போரேட்டு SiO2 , Fe2O3 போன்ற அமில ஆக்சைடுகளைக் கரைக்கிறது. இவ்வாறே எங்கெல்லாம் y/x ≤ 1 இருக்கிறதோ அங்கெல்லாம் இலித்தியம் டெட்ராபோரேட்டு CaO, MgO போன்ற கார உலோகங்கள், காரமண் உலோகங்களின் ஆக்சைடுகளைக் கரைக்கிறது. நிறமாலை வேதியியல் பகுப்பாய்வுக்குத் தேவையான பல ஆக்சைடுகள் இலித்தியம் போரேட்டு உப்புகளின் கலவையில் கரைகின்றன.
# முனைய துணைக்கோள் ஏவுகலம்-சி1


**முனைய துணைக்கோள் ஏவுகலம்-சி1** (*PSLV-C1*) என்பது இந்திய விண்வெளி ஆய்வு மையத்தின் செயல் திட்டமான முனைய துணைக்கோள் ஏவுகலத்தின் நான்காவது திட்டம் ஆகும். இது ஐ. ஆர். எஸ்.-1டி எனும் செயற்கைக்கோளை ஏந்திச்சென்றது. இது உருசியாவின் உதவி இல்லாமல் ஏவப்பட்ட இந்தியாவின் முதல் செலுத்து வாகனம் மற்றும் பி. எஸ். எல். வி.-யின் முதல் செயற்பாட்டு விமானம் ஆகும். இது ஐ. ஆர். எஸ்.-1 டியை ஒரு துருவச் சுற்றுப்பாதையில் செலுத்தியது. இதன் ஒரு பகுதியில் இருந்து ஹீலியம் வளி வெளியேறியதால், இதனைத் திட்டமிட்டபடி வட்டச் சுற்றுப்பாதையில் வைக்க இயலாமல் நீள் வட்டச் சுற்றுப்பாதையில் செலுத்தினர். செயற்கைக்கோளைத் தக்க உயரத்தில் வைக்க முடியாமல் போனதால் இந்தத் திட்டம் பகுதியளவு தோல்வி அடைந்ததாகவே கருதப்படுகிறது.  

## திட்டத்தின் அளவுருக்கள்
- **நிறை**:
  - *மொத்த எடை இழப்பு: *294000 கிலோகிராம்''
  - *மொத்த பொருட்களின் எடை: *1250 கிலோகிராம்''
- **ஒட்டுமொத்த உயரம்**: 44.4 மீட்டர்
- **எரிபொருள்**:
  - *நிலை 1: *திட HTPB அடிப்படையிலானது
  - *நிலை 2: *திரவ UH 25 + N2O4
  - *நிலை 3: *திட HTPB அடிப்படையிலானது
  - *நிலை 4: *திரவ MMH + MON-3
- **உயரம்**: 826 கிலோமீட்டர்
- **அதிகபட்ச வேகம்**: விநாடிக்கு 7436 மீட்டர் (ஏவுதலின் நான்காவது கட்டத்தில் பதிவு செய்தது)
- **சாய்வு**: 98.731°
- **காலம்**: 1090.52 விநாடிகள்

## ஏவுதல்
பி. எஸ். எல். வி-சி1 ஆனது, 29 செப்டம்பர் 1997 அன்று, ஸ்ரீஹரிக்கோட்டாவிலிருந்து விண்ணில் செலுத்தப்பட்டது. பின்பு ஒத்திசைவான கோளப்பாதையில் இந்த செயற்கைக்கோள் நிலைநிறுத்தப்பட்டது.
# வெண் பருத்தி


**வெண்பருத்தி** ***(கைபிசுகசு பிளட்டனிபோலியசு)*** என்ற பூக்கும் மரம் இனவகைத் தாவரம் மலோவேசியே குடும்பத்தைச் சார்ந்தது. இதன் தாயகம் இந்தியாவும் இலங்கையும் ஆகும். இலங்கையின் பாடப்புத்தகத்தில் இதன் வேறு இனமான ***கைபிசுகசு எரியோகார்ப்பசு*** பற்றி அதிகப்படியாக அறியப்பட்டுள்ளது. இம்மரம் 8 மீட்டர் உயரம் கொண்டது. இலையின் அடிபகுதியில் இதய வடிவம் கொண்டது; மேற்பரப்பில் தூவிகள் உள்ளது; இலை நுனியில் மூன்று பிரிவு மடல்களை கொண்டுள்ளது. பூவின் மஞ்சரி கோண வடிவினது. பூ நிறம் செம்பருத்தி பூவின் நிறத்தை ஒத்துள்ளது. வெளிப்புறத்தில் இளஞ் சிவப்பு மையப்பகுதியில் அடர் சிவப்பு நிறம் கொண்டது. கனி காப்சூல் வடிவினது.  

## பொதுவான பெயர்கள்;
- கன்னடம்- பில்லி தாசவாலா ,தாசசாலா ,தாசானி
- \தெலுங்கு- கொண்டபெண்டா, கொண்டகோகு, கொண்டஜானா, புனாரா.
# பிரிடிலியா குர்சி


***பிரிடிலியா குர்சி*** (தாவர வகைப்பாட்டியல்: *Bridelia kurzii*) என்ற சிற்றினத் தாவரம், ஃபைலந்தேயேசியே (Phyllanthaceae) குடும்பத்தில் உள்ள ஒரு தாவர இனம். இது இந்தியாவில் குறிப்பிட்ட பகுதியில் வாழும் தாவரம். இது முதலில் 1834 இல் யோசேப்பு தெக்கைனிசுனே வால் கண்டறிந்து விளக்கப்பட்டது.  

}}
# ஆவியாதலின் சிதறம்

**ஆவியாதலின் சிதறம்** (*Entropy of vaporization*) என்பது திரவம் ஆவியாகும் போது அதிகரிக்கும் சிதறம் ஆகும். இது எப்போதும் நேர்க்குறியைப் பெறுகிறது. ஏனெனில் திரவத்திலிருந்து சிறிய பரும அளவு திரவம் நீராவி அல்லது வளிமமாக மாறும் போது மிக அதிக இடத்தை நிரப்புவதால் ஒழுங்கற்ற தன்மையின் அளவு (Degree of disorder) அதிகரிக்கிறது. திட்ட வெப்ப அழுத்தத்தில் *P*<sup>
o
</sup> = 1 பார், அதன் மதிப்பு Δ*S*<sup>
o
</sup><sub>vap</sub> என்று குறிக்கப்படுகிறது, மற்றும் அதன் அலகு **J mol<sup>−1</sup> K<sup>−1</sup> ஆகும்.**  

ஆவியாதல் போன்ற நிலை மாற்றங்களில், இரு நிலைகளும் சமமாக இருக்கும்போது கிப்சின் ஆற்றல் வேறுபாடு சுழியாகும்.  

: <math> \Delta G_\text{vap} = \Delta H_\text{vap} - T_\text{vap} \times \Delta S_\text{vap} = 0,</math>  

இங்கு, <math>\Delta H_\text{vap}</math> என்பது ஆவியாதல் உள்ளீட்டு வெப்பம் ஆகும். இது ஒரு வெப்ப இயக்கவியல் சமன்பாடு என்பதால், *T* என்ற குறியீடு கெல்வின் (K) முழுமையான வெப்ப இயக்க வெப்பநிலையை குறிக்கிறது. இதனால் ஆவியாதலின் சிதறம் ஆவியாக்கும் வெப்பநிலையை கொதி வெப்பநிலையால் வகுத்தால் கிடைக்கும் அளவிற்கு சமமாக இருக்கும்.  

: <math>\Delta S_\text{vap} = \frac{\Delta H_\text{vap}}{T_\text{vap}}.</math>  

இட்றௌட்டனின் விதிப்படி பல திரவங்களின் ஆவியாதலின் சிதறம் திடவெப்ப அழுத்தத்தில் 85 இலிருந்து 88 J mol<sup>−1</sup> K<sup>−1</sup> இற்குள் உள்ளது.
# எய்ட்ஸ் ஆராய்ச்சி மற்றும் மனித ரெட்ரோவைரஸ்கள்



எய்ட்ஸ் ஆராய்ச்சியும் மாந்த எதிர்நச்சுயிரிகளும் என்பது எய்ட்ஸ் குறித்த ஆய்வுகள் மற்றும் அதோடு தொடர்புடைய நோய்கள் பற்றிய ஆய்வுகளை வெளியிடும் ஒரு ஒப்பார் குழு மீள் ஆய்வு அறிவியல் இதழ். இந்த இதழ்  1983-ல் எய்ட்ஸ் ஆய்வு என்னும் பெயரில் தொடங்கப்பட்டு 1987 முதல் தற்போதைய பெயரில் வெளியிடப்பட்டு வருகிறது. மேரிஆன் லிப்பாட்  இதன் பதிப்பாளா்; இதன் ஆசிரியா் தாமஸ் கோப்.  

## சுட்டு, சுருக்கப் பதிவுகள்
* எயிட்சு ஆராய்ச்சியும் மாந்த எதிர்நச்சுயிரிகளும்* இதழின் சுட்டுகலும் எருக்கங்களும் கீழ்வரும் தரவுத்தளங்களில் வெளியிடப்படுகின்றன:
# குளோரோமீத்தேன்


### உயிர்பிறப்பு மரபியல்

உலர்ச் சதுப்புநிலத் தாவரமான பாட்டிசு மாரிடிமாவில் மெத்தில் குளோரைடு டிரான்சுபெரேசு என்ற நொதி காணப்படுகிறது. இந்நொதி வினையூக்கியாகச் செயல்பட்டு எசு-அடினோசைன்-எல் மெத்தியோனின் மற்றும் குளோரைடில் இருந்து குளோரோமீத்தேனை உருவாக்குகிறது. இப்புரதம் பின்னர் தூய்மைப்படுத்தப்பட்டு எசரிக்கியா கோலை என அழைக்கப்படுகிறது. பெல்லினசு போமாசியசு, என்டோகிளாடியா மியூரிகடா, மெசெம்பிரையந்தெமம் கிரைசுடாலினம் போன்றவற்றில் எசரிக்கியா கோலை காணப்படுவதாகவும், இவை ஒவ்வொன்றும் குளோரோ மீத்தேன் உற்பத்தியாளர்கள் எனவும் அறியப்படுகிறது.  

## தயாரிப்பு

பெருங்கடல்களில் உள்ள உயிர்த்திரள் மற்றும் குளோரின் மீது சூரிய ஒளி செயல்பட்டு பேரளவிலான குளோரோ மீத்தேன் உற்பத்தி செய்யப்படுகிறது. எனினும் தொழிற்சாலைகளிலும் இச்சேர்மம் செயற்கை முறையில் தயாரிக்கப்படுகிறது.  

பெரும்பாலும் மெத்தனால், ஐதரசன் குளோரைடுடன் வினைபுரிவதால் குளோரோ மீத்தேன் உருவாகிறது.  

CH<sub>3</sub>OH + HCl → CH<sub>3</sub>Cl + H<sub>2</sub>O  

இவ்வினையில் ஐதரசன் குளோரைடு குமிழ்களை கொதிக்கும் மெத்தனாலில் துத்தநாக குளோரைடு வினையூக்கி முன்னிலையில் செலுத்தப்படுகிறது. அல்லது மெத்தனால், ஐதரசன் குளோரைடு ஆவிகளின் கலவையை 350 பாகை செல்சியசு வெப்பநிலையில் அலுமினா வினையூக்கி முன்னிலையில் செலுத்தியும் குளோரோ மீத்தேன் தயாரிக்கிறார்கள்.  

மீத்தேனையும் குளோரினையும் சேர்த்து 400 ° செல்சியசு வெப்பநிலைக்கு சூடுபடுத்தி சிறிய அளவில் குளோரோ மீத்தேன் தயாரிக்கப்படுகிறது. உயர்குளோரினேற்றச் சேர்மங்களான டைகுளோரோமீத்தேன், குளோரோஃபார்ம், கார்பன் டெட்ராகுளோரைடு முதலானவற்றைப் பயன்படுத்தியும் இதே முறையில் குளோரோ மீத்தேன் தயாரிக்கலாம்  

## பயன்கள்

ஒரு காலத்தில் பரவலாக குளிர்பதனியாகப் பயன்படுத்தப்பட்ட குளோரோமீத்தேன் அதனுடைய நச்சுத்தன்மை மற்றும் தீப்பற்றும் தன்மை முதலிய காரணங்களால் பின்னர் கைவிடப்பட்டது. இதேபோல ஈயம்சார்ந்த பெட்ரோலியம் கூட்டுவிளைபொருட்கள் தயாரிப்பிலும் குளோரோமீத்தேன் பயன்படுத்தப்பட்டது.  
சிலிக்கன் பலபடிகள் தயாரிப்பின்போது வினை இடைநிலைப்பொருளாக பயன்படுவது இதனுடைய முக்கியமான பயனாகும். பெருமளவில் பியூட்டைல் இரப்பர் தயாரிப்பிலும், பெட்ரோலியம் சுத்திகரிப்பு செயல்முறையிலும் ஒரு கரைப்பானாக சிறிய அளவில் பயன்படுகிறது.  

கரிம வேதியியலில் குளோரினேற்றும் முகவராகவும், மெத்திலேற்றும் முகவராகவும் குளோரோமீத்தேன் பயன்படுத்தப்படுகிறது.  

உயவு எண்ணெய், எண்ணெய், பிசின் முதலியவற்றை கரைத்துப் பிரிக்கும் கரைப்பானாகவும், உந்துபொருளாகவும், பாலிசிடைரின் என்ற அரோமாட்டிக் பலபடிகள் தயாரிப்பில் ஊது முகவராகவும், ஒரிடவுணர்ச்சி நீக்கியாகவும், பேரளவிலான மருந்து தயாரிப்பில் இடைநிலைப் பொருளாகவும், சிலவகை பலபடியாக்கல் வினைகளில் வினையூக்கியாகவும், களைக்கொல்லியாகவும் குளோரோமீத்தேன் பல்வேறு பயன்களைக் கொண்டுள்ளது.  

## முன்பாதுகாப்பு

குளோரோமீத்தேனை சுவாசிக்க நேர்ந்தால் மத்திய நரம்பு மண்டலத்தில் பாதிப்புகள் தோன்றும். உடல் மேல் வெளிப்பட்டால் அயர்வு, தலைச்சுற்றல், குழப்பம், நடக்கும் போது அல்லது பேசும் போது மூச்சுத்திணறல் ஏற்படலாம்.அதிகமான அடர்த்தி சூழலில் பக்கவாதம், வலிப்பு மற்றும் நினைவிழப்பு முதலியன ஏற்படலாம்.  
தவறுதலாக ஊசிமூலம் உட்செலுத்தப்பட்டால் குமட்டல், வாந்தி முதலியன உண்டாகும். தோலில் பட்டால் பனிக்கடியும், கண்களில் பட நேர்ந்தால் பார்வை மங்குதலும் ஏற்படுகின்றன.  

கற்பகாலத்தில் குளோரோமீத்தேன் வெளிப்பாட்டில் சிக்க நேர்ந்தால் இடுப்பு எலும்பு, தண்டுவடம் போன்ற பகுதிகளில் வளர்ச்சிக் குறைபாடுகள் தோன்றலாம் என்றும் கூறப்படுகிறது.
# பெருக்கல் வரிசை

of the product order on <math>\mathbb{N}</math>×<math>\mathbb{N}</math>]]  
கணிதத்தில், முறையே <math>A,</math> <math>B</math> என்ற இரு கணங்களின்மீது வரையறுக்கப்பட்ட "பகுதி வரிசை"கள் <math>\preceq,</math> <math>\sqsubseteq</math> எனில், **பெருக்கல் வரிசை** (*product order*) என்பது, <math>A,</math> <math>B</math> கணங்களின் கார்ட்டீசியன் பெருக்கற்பலன் <math>A \times B.</math> கணத்தின் மீது வரையறுக்கப்பட்ட "பகுதி வரிசை" ஆகும். இதன் குறியீடு: <math>\leq</math>.  

பெருக்கல் வரிசையானது **ஆயதொலைவுவாரி வரிசை** (*coordinatewise order*) அல்லது **கூறுவாரி வரிசை** (*componentwise order*) எனவும் அழைக்கப்படுகிறது.  

இதன் வரையறைப்படி, <math>\(a_1, b_1\),</math> <math>\(a_2, b_2\)</math> இரண்டும் <math>A \times B,</math> கணத்தின் உறுப்புகள் எனில்:  
: <math>a_1 \preceq a_2,</math> <math>b_1 \sqsubseteq b_2</math> எனில்,  
:<math>\(a_1, b_1\) \leq \(a_2, b_2\)</math> ஆகும்.
# காஸ்மோட்ரான்


காஸ்மோட்ரான் என்பது ஒரு துகள் முடிக்கி ஆகும். குறிப்பாக அது புரோட்டானை முடுக்குவிக்க பயன்படுகிறது. 1948 ஆம் ஆண்டு அமெரிக்க அணுசக்தி கமிஷன் அனுமதியோடு ப்ரூஹேவன் தேசிய ஆய்வகத்தில் ஆரம்பிக்கப்பட்டு 1953 ஆம் ஆண்டு அதிகபட்ச ஆற்றலை வழங்கியது. 1968 வரை சிறப்பாக செயல்பட்டது. ஜிகா எலக்ட்ரான் வோல்ட் அளவுக்கு இயக்க ஆற்றலை கொடுத்த முதல் துகள் முடுக்கி இதுவாகும். முடுக்கப்பட்ட புரோட்டானிலிருந்து 3.3 ஜிகா எலக்ட்ரான் வோல்ட் இயற்ற ஆற்றல் உருவானது. முடுக்கப்பட்ட துகள்களை துகள் முடுக்கியிலிருந்து துகள் கற்றைகளாக வெளியே கொண்டுவந்து மற்ற சோதனைகளுக்கு பயன்படுத்திய முதல் துகள் முடுக்கி காஸ்மோட்ரான். காஸ்மிக் கதிர்களிலிருந்த மெசான்களை நேரடியாக கண்காணிக்க உதவிய துகள்முடிக்கி இது. முதன் முதலில் கனமான நிலையற்ற துகள்களை கண்டுபிடிக்க உதவியதும் இந்த காஸ்மோட்ரான் தான்.
# இணை உட்செலுத்தல்

**இணை உட்செலுத்தல்** (*coinjection*) என்பது ஒரு பல்லுறுப்பி துளைத் தொழில்நுட்பமாகும், இதில் வெவ்வேறு பல்லுறுப்பிகள் ஒரே வார்ப்புக்குள் துளை மூலம் செலுத்தப்படுகின்றன.  

இணை உட்செலுத்தல் பயன்படுத்துவதற்கான காரணங்கள்:  

- ஒரு பொருளின் உள்ளே மலிவான நிரப்பு பொருள் பயன்படுத்துவதால் செலவு குறைகிறது.
- பாலிமர்களின் மூலம் விரும்பக்கூடிய பண்புகளை இணைத்தல்
  - வண்ணம் (கார் பின் புற விளக்குகளில் வேறுபட்ட வண்ண பாகங்கள்),
  - உணர்வு (மென்மையான- பல் துலக்கிகள்) அல்லது இயக்கமுறை பண்புகளை மாற்றுதல்
- பொருளின் அடர்த்தி மற்றும் நெகிழ்ச்சித்தன்மையை மாற்றுவதன் மூலம் தண்ணீரில் மிதக்கும் அல்லது அதிர்ச்சியை தாக்குபிடிக்கும் தன்மையைப் பெறுகிறது.

இந்த அனுகூலங்கள் இருந்த போதிலும், இணையுட்செலுத்தல் இயந்திரமானது, நிலையான ஒற்றைத் துளை இயந்திரங்களை விட பராமரிக்க கடினமாகவும், மிகவும் விலை உயர்ந்ததாகவும் உள்ளது. மேலும் சிக்கலான வடிவங்களுடன உள்ளதால், இதன் செயல்முறையும் கடினமாக உள்ளது.  

## உசாத்துணைகள்
- 
-
# உறிஞ்சும் உறுப்பு

மற்றும் **உறிஞ்சும் உறுப்பு**]]  
**உறிஞ்சும் உறுப்பு** (Haustorium) என்பது தாவரவியல் மற்றும் பூஞ்சையியலில் காணப்படக்கூடிய ஒரு அமைப்பு ஆகும். இது பிற உயிர்களின் மேற்புறமாகவோ அல்லது உட்புறமாகவோ வளரக்கூடியது. நீர் மற்றும் உணவுபொருட்களை உறிஞ்சுவதே இதன் பணி ஆகும். தாவரவியலில் இது வித்திலை என அழைக்கப்படுகிறது, . பரவுணித் தாவரத்தில் (அதாவது குடைமிளகாய் குடும்பம் அல்லது புல்லுருவி போன்றவை) வேரைக்குறிக்கிறது, அது பற்றியுள்ள தாவரத்தை உறிஞ்சுகுழல்கள் மூலம் துளைத்து அதனுள் இருந்து ஊட்டச்சத்தை உறிஞ்சுகிறது. பூஞ்சையியலில் இது ஒட்டுண்ணி வாழ்வில் உறிஞ்சுகுழல்கள் (ஹைபா முனை) பகுதியை குறிக்கிறது. விருந்தோம்பியின் கலச்சுவரைத் துளைத்து, கலச்சுவருக்கும் உயிரணு மென்சவ்வுக்கும் இடையே ஒரு குழாய் போன்ற அமைப்பை ஏற்படுத்தி உணவுப்பொருளை உறிஞ்சுகிறது.  

பெரும்பாலான பூஞ்சை இனங்கள் உறிஞ்சுகுழல்களை கொண்டுள்ளன. உறிஞ்சுகுழல்கள் பல அமைப்புகளில் காணப்படுகின்றன. இவை பூசனவலை அமைப்ப்பிலும், வேர் அமைப்பிலும் உள்ளன.  

உறிஞ்சுகுழல்கள் செல் சுவரை கரைக்கும் நொதிகளை சுரந்து, விருந்தோம்பியை துளைக்கின்றன. அதன் பின்னர் பிளாஸ்மா சவ்வுடன் தனது தொடர்புபரப்பினை அதிகப்படுத்துகின்றன. இதன் மூலம் விருந்தோம்பியிலிருந்து அதிக அளவு உணவுப்பொருட்களை உறிஞ்ச முடிகிறது.  

விருந்தோம்பிகள் பூஞ்சைக்கு கரிமக்கரி உணவைத்தருகின்றன. இந்த சமயத்தில் உறிஞ்சுகுழல் அமைப்பில் வளர் சிதை மாற்றம் வேகமாக நடைபெறுகிறது. கரிமக்கரி உணவு பூஞ்சையின் மற்ற உடல பகுதிகளுக்கும் கடத்தப்படுகிறது.
# இலாடம்


குளம்பில் அடிக்கப்படும் இலாடங்கள்]]  
குளம்பிகளில் இலாடம் அடிக்கும் காட்சி]]  

**இலாடம்** அல்லது **லாடம்** (Horseshoe) பொதி சுமக்கும் அல்லது வண்டி இழுக்கும் மாடு, குதிரை போன்ற விலங்குகளின் குளம்புகள் தேய்ந்து புண் ஏற்படாமல் இருக்க, குளம்பின் அடியில் ஆணிகள் அடித்துப் பொருத்தப்படும் வளைந்த கனத்த இரும்புத் தகடு ஆகும்.  

இந்தியாவில் குதிரைகளுக்கு இலாடம் அடிக்கும் முறையை பாரசீகர்கள் அறிமுகப்படுத்தினர்.  
இந்தியாவில் குதிரை மற்றும் மாடுகளுக்கு லாடம் அடிப்பவர்களை கொல்லர் என்பர்.  

## லாடம் அடித்தல்
குளம்புகளின் அடிப்புறத்தில் லாடம் அடிப்பதன் மூலம் போர்க் குதிரைகள், வண்டி இழுக்கும் குதிரைகள் மற்றும் மாடுகளின் குளம்புகள் உராய்வுகளால் தேய்ந்து புண் அல்லது காயம் ஏற்படாமல் இருக்க லாடம் அடிக்கப்படுகிறது. இதனால் இது போன்ற விலங்களின் குளம்புகள் பாதுகாக்கப்படுகின்றன.  

## லாடம் குறித்தான நம்பிக்கைகள்

மேற்கத்திய நாடுகளில் தேய்ந்து போன பழைய குதிரை லாடம் அதிர்ஷ்டமும், தீய ஆவிகளை விரட்டியடிக்கும் *தாயத்து* போன்று வல்லமை பொருந்தியது என்ற நம்பிக்கையால், குதிரை லாடத்தை வீட்டின் முன்புற வாயிற் கதவில் பொருத்திவிடும் வழக்கம் உள்ளது. இந்நம்பிக்கை பத்தாம் நூற்றாண்டில் காண்டர்பரி ஆர்ச் பிஷப் *டங்ஸ்டன்* காலத்தில் இங்கிலாந்தில் துவங்கியது.  

## இதனையும் காண்க
- குளம்பு
# மருத்துவ நுண்ணுயிரியியல் மற்றும் தொற்றுநோய்க்கான ஐரோப்பிய இதழ்


**மருத்துவ நுண்ணுயிரியியல் மற்றும் தொற்றுநோய்க்கான ஐரோப்பிய இதழ்** (*European Journal of Clinical Microbiology & Infectious Diseases*) என்பது மாதந்தோறும் வெளிவரும் ஒரு மருத்துவ மீள் ஆய்விதழ் ஆகும். இவ்விதழ் 1982-ல் மருத்துவ நுண்ணுயிரியியல் சார்ந்த ஐரோப்பிய இதழ் என்ற பெயரில் வெளியிடப்பட்டது. 1987 முதல் தற்போதைய பெயரில் இவ்விதழ் வெளியிடப்பட்டு வருகிறது. இதன் முதல் பதிப்பாசிரியர் இலியா பிராவனி என்பவராவார். இதன் முதன்மைப் பதிப்பாளர் அலெக்ஸ் வான் பெல்க்கம். இந்த இதழ் இசுபிரிங்சர் பதிப்பகத்தினால் வெளியிடப்பட்டு வருகிறது.  

"ஆய்விதழ் மேற்கோள் அறிக்கைகள்" இந்த இதழானது 2019ஆம் ஆண்டில் 2.837 தாக்க காரணியையும், "தொற்று நோய்கள்" பகுப்பில் 72 பத்திரிகைகளில் 37 ஆவது  தரவரிசையையும், "நுண்ணுயிரியல்" பகுப்பில் 119 பத்திரிகைகளில் 55வது தரவரிசையையும் பெற்றது.
# லைலாபதி பட்டாசார்ஜி


**லைலாபதி பட்டாச்சார்ஜி** (*பெண்ணின் பிறப்பிடு பெயர்* ரே) ஒரு கனிமவியலாளர் (mineralogist), படிக அமைப்பாய்வியலர் (crystallographer) மற்றும் இயற்பியலாளர். இவர் பிரபல விஞ்ஞானி சத்யேந்திர நாத் போசுடன் பயின்றவா். இவர் இயற்பியலில் முதுகலை பட்டத்தினை 1951 ஆம் ஆண்டு கல்கத்தா பல்கலைகழகத்தில் நிறைவு செய்தார்.  

கட்டமைப்பு படிகவியல், ஒளியியல் மாற்ற முறைகள், கணினி நிரலாக்கம், தறுவாய் மாற்றம், படிக வளர்ச்சி, இடகிடப்பியல், கருவிமயமாக்கல் போன்ற துறைகளில் முக்கியமான பங்களிப்பை வழங்கியுள்ளார். இவர் இந்திய புவியியல் ஆய்வு மையம் நிறுவனத்தில் மூத்த கனிமவியலாளராக (Mineralogist) பணியாற்றி பின்னர் (கனிம இயற்பியல்) என்ற அமைப்பின் இயக்குனரானார். இவர் இயற்பியல் பேராசிரியர் சிவா பிரத பட்டாசார்ஜி, என்பவரை திருமணம் செய்து கொண்டார். இவர் தனது மகன் சுப்ரத பட்டார்ஜி மற்றும் மகள் சோனாலி கா்மகார் உடன் வசித்து வருகிறார்.
# குளம்பு

கொண்ட குதிரை]]  
கொண்ட ஒட்டகச் சிவங்கி]]  

**குளம்பு** அல்லது **குளம்பி** அல்லது **குளம்புகள்** (hoof) ( பாலூட்டி விலங்குகளில் குறிப்பாக குதிரை, கழுதை, ஆடு, மாடு, பன்றி, மான், வரிக்குதிரை, ஒட்டகம், ஒட்டகச் சிவிங்கி, நீர்யானை போன்ற விலங்கினங்களின் கால்களின் அடிப்பகுதியை பாதுகாக்கும் கனமான நகத்தால் மூடப்பட்டிருக்கும். சில குளம்பிகளின் மேல் அடர்ந்த மயிர்களால் சூழப்பெற்றிருக்கும்.  
இவ்விலங்குகள் ஓடும் போது, இவற்றின் அடிப் பாதங்கள் கற்களாலும், முற்களாலும் பாதிக்காமல் இருக்க கனமான நகம் போன்ற இக்குளம்புகள் காக்கிறது. இக்குளம்பிகள் நகம் போன்று கனத்த பகுதியாகும். தொடர்ந்து வளரக்கூடிய குளம்பிகளை அவ்வப்போது உரிய இயந்திரங்களால் சீர்செய்து இலாடம் அடிப்பர்.  

## குளம்பிகளின் வகைகள்
ஒரு காலில் எத்தனை குளம்புகள் உள்ளது என்பதைக் கொண்டு விலங்கினங்களின் குளம்புகள் வகைப்படுத்தப்படுகிறது. குதிரை, கழுதை போன்ற ஒற்றைக் குளம்புகள் கொண்ட விலங்கினங்களை ஒற்றைப்படைக் குளம்பிகள் என்றும், மாடு, பன்றி, மான், வரிக்குதிரை, ஒட்டகம், ஒட்டகச் சிவிங்கி, நீர்யானை போன்ற இரட்டை குளம்புகள் கொண்ட விலங்கினங்களை இரட்டைப்படைக் குளம்பிகள் என்பர். ஒற்றைப்படை குளம்பிகள் கொண்ட விலங்குகளை விட, இரட்டைப்படை குளம்பிகளைக் கொண்ட ஆடு, மாடு, மான் போன்ற விலங்கினங்களின் எண்ணிக்கை மிக அதிகமாக உள்ளது. ஆடுகள் நான்கு குளம்புகள் கொண்டுள்ளது.  

## குளம்புகளில் இலாடம் அடித்தல்
பொதி சுமக்கும், வண்டி இழுக்கும் குதிரை மற்றும் மாடுகளின் கால் குளம்புப் பகுதிகளை உராய்விலிருந்து பாதுகாக்க இலாடம் அடிக்கப்படுகிறது.  

## படக்காட்சிகள்

## இதனையும் காண்க
- ஒற்றைப்படைக் குளம்பி
- இரட்டைப்படைக் குளம்பி
- இலாடம்

## அடிக்குறிப்புகள்
# வித்யார்திகளே இதிலே இதிலே

***வித்யார்த்திகளே இதிலே இதிலே*** (*Vidhyarthikale Ithile Ithile)* மலையாள மொழி நகைச்சுவைத் திரைப்படம் ஆகும். இது 1941 ஆம் ஆண்டில் வெளியான *நுவஸ் லெஸ் கோசஸ்* எனும் பிரஞ்சு திரைப்படத்தினைத் தழுவி எடுக்கப்பட்டது. 1971 ஆம் ஆண்டு வெளியான இந்தத் திரைப்படத்தில் மது, ஜெயபாரதி, அதூர் பாசி, பால் வேன்கோலா ஆகியோர் முதன்மைக் கதாப்பாத்திரத்தில் நடித்துள்ளனர், ஜான் ஆபிரகாம் இயக்கினார், எம். பி. சீனிவாசன் இசையமைத்துள்ளார்.  

## கதை மாந்தர்கள்

- மது
- ஜெயபாரதி
- அடூர் பாசி
- பால் வேன்கோலா
- மனோரமா
- பரவூர் பரதன்
- எஸ். வி. ரங்கா ராவ்
- எஸ். வி. பிள்ளை
- டி. கே. பாலச்சந்திரன்

## இசை வழி
இப்படத்திற்கு  இசை அமைத்தவர் எ. பி. சீனிவாசன் மற்றும் பாடலை  எழுதியவர் வயலார் ராமவர்மா ஆவார்.  
| 1 | சின்சிலம் சுலுசிலம் | அடூர் பாசி, மனோரமா (நடிகை) | வயலார் ராமவர்மா |  |
| --- | --- | --- | --- | --- |
| 2 | நாளந்தா தக்சசீல (பெ) | எஸ். ஜானகி | வயலார் ராமவர்மா |  |
| 3 | நாளந்தா தக்சசீல (ஆ) | கே. ஜே. யேசுதாஸ் | வயலார் ராமவர்மா |  |
| 4 | வெளிச்சமே நாயிசாலும் | எஸ். ஜானகி | வயலார் ராமவர்மா | } |
# க. இரங்காச்சாரி

**திவான் பகதூர் கடாம்பி ரங்காச்சாரி** (*Diwan Bahadur Kadambi Rangachari*) இந்தியாவைச் சேர்ந்த ஒரு தாவரவியலாளரும் இனவியலாளரும் ஆவார். 1868 ஆம் ஆண்டு செப்டம்பர் மாதத்தில் இவர் பிறந்தார். பண்பாட்டியல் துறை சார்ந்த இவர், எட்கர் தர்சுடனுடன் இணைந்து தென்னிந்திய இனவியல் பற்றிய ஏழு தொகுதிப் பணிகளுக்கு ஆசிரியராக இருந்தார். கோயம்புத்தூரில் உள்ள வேளாண்மைக் கல்லூரியில் தாவரவியலைப் பயிற்றுவித்து, தாவரவியல் தொடர்பான பாடப்புத்தகமும் எழுதினார்.  

## வாழ்க்கைக் குறிப்பு
ஓர் எளிய தமிழ்க் குடும்பத்தில் க. ரங்காச்சாரி பிறந்தார். தந்தை இவருடைய இளம்வயதிலேயே இறந்துவிட்டார் என்பதால் ரங்காச்சாரி தனியாக கல்வி கற்பித்து தனது வாழ்க்கையை சம்பாதிக்க வேண்டியிருந்தது. 1888 ஆம் ஆண்டில் சென்னை சென்னை கிறித்துவக் கல்லூரியில் கலைத் தேர்வில் தேர்ச்சி பெற்றார். பின்னர் 1890 ஆம் ஆண்டில் பச்சையப்பா கல்லூரியில் இளங்கலை பட்டம் பெற்றார். பின்னர் தனது முதுகலைப் படிப்பிற்காக மாநிலக் கல்லூரிக்குச் சென்றார். கற்பிக்கத் தொடங்கி 1895 ஆம் ஆண்டு முதல் அனந்தபூரில் பணிபுரிந்தார். 1897 ஆம் ஆண்டில் ஓர் அரசு அருங்காட்சியகத்தில் ஒரு காப்பாளராக பணியில் சேர்ந்தார். 1902 ஆம் ஆண்டில் இவர் மாநிலக் கல்லூரிக்கு மூத்த உதவிப் பேராசிரியராக மாறினார். 1901 ஆம் ஆண்டில் இனவரைவியலுக்கான செயல் கண்காணிப்பாளராகப் பணியாற்றினார். பிரித்தானிய அருங்காட்சியக நிபுணர் எட்கர் தர்சுடனுடன் இணைந்து தென்னிந்தியாவின் சாதிகள் மற்றும் பழங்குடியினர் பற்றிய ஏழு தொகுதிகளை தொகுக்கும் வேலைகளில் ஈடுபடத் தொடங்கினார். 1909 ஆம் ஆண்டு கோயம்புத்தூரில் உள்ள விவசாயக் கல்லூரியில் முறையான தாவரவியல் கற்பிப்பதில் ஈடுபட்டார். 1913 ஆம் ஆண்டில் இவரது பணியைப் பாராட்டி அரசாங்கம் இவருக்கு ராய் பகதூர் பட்டம் வழங்கி சிறப்பித்தது. 1917 ஆம் ஆண்டு பெங்களூரில் நடைபெற்ற இந்திய அறிவியல் காங்கிரசின் தாவரவியல் பிரிவுக்குத் தலைமை வகித்து திருநெல்வேலியின் தாவரங்களைப் பற்றிப் பேசினார். இந்திய தாவரவியல் சங்கத்தின் ஸ்தாபக உறுப்பினராக இருந்தார் மற்றும் 1922 ஆம் ஆண்டில் அதன் தலைவராகப் பணியாற்றினார். 1923 ஆம் ஆண்டில் விவசாய சேவையிலிருந்து ஓய்வு பெற்றார். திவான் பகதூர் என்ற பட்டத்தை பெற்றார்.  

1934 ஆம் ஆண்டு மே மாதம் 10 ஆம் தேதியன்று திவான் பகதூர் கடாம்பி ரங்காச்சாரி காலமானார்.
# உத்தேச மரபணு

**உத்தேச மரபணு** (Putative) என்பது கருவமிலங்களில் உள்ள, நியூக்கிளியோரைட்டு வரிசையின் ஒரு பகுதியாகும். இவற்றிலிருந்து உருவாகக்கூடிய புரதங்களோ, அவற்றின் செயல்பாடுகளோ முழுமையாக அறியப்படாததாக இருந்தாலும், இவற்றின் திறந்த வாசிப்புச் சட்டகத்தின் (:en:Open reading ) அடிப்படையில், இவை மரபணுக்களாக இருக்கலாம் என நம்பப்படுகிறது. எடுத்துக்காட்டாக, தற்காலிகமாக மரபணு 57 என்று பெயரிடப்பட்ட உத்தேச மரபணுவானது, *Bacillus subtilis* என்னும் பாக்டீரியாவைத் தாக்கும், பாக்டீரியா விழுங்கி SP01 ஆல் சுரக்கப்படும் ஒரு புரதத்தை குறியிட்டுக் காட்டும் மரபணுவாகும்.
# திண்டிவனம் இலட்சுமி நரசிம்மர் கோவில்


திண்டிவனம் அருள்மிகு ஸ்ரீ கனகவல்லி தாயார் சமேத ஸ்ரீ இலட்சுமி நரசிம்மர் சுவாமி திருக்கோவில் இந்தியாவில். தமிழகத்தில் உள்ள விழுப்புரம் மாவட்டத்தின். திண்டிவனம் மாநகரில் மத்தியில் அமையப் பெற்றுள்ளது.  

## திருக்கோவில் சிறப்பு
திருமகள் நரசிம்மரின் இடத்தொடையில் அமர்ந்த படி தன் இரு கரங்கள் கூப்பி இறைவனை வழிபடுகிறார். இங்கு அனுமன் சங்கு சக்கரம் தாங்கிய வண்ணம் காட்சியளிக்கிறார்.  

## சிறப்புத் திருவிழாக்கள்:
நரசிம்ம ஜெயந்தி, வைகாசி மாத முழுமுதற்பெருவிழா (பிரமோற்சவம்)  

## வரலாறு

புளிக்குடிலில் (திந்திரீவனத்தில்) திண்டி, முண்டி, கிங்கிலி, கிலாலி ஆகிய அசுரர்கள் இவ்வனத்தில் தவம் செய்யும் முனிவர்களுக்கு ஓயாது கொடுங்செயல் செய்தமையால் முனிவர்கள் ஸ்ரீ இலட்சுமி நரசிம்மரை வழிபட இறைவன் அனுமனுக்கு சங்கு சக்கரம் அளித்து அழித்தொழிக்க ஆணையிட்டார். அதன்படி அனுமன் போரில் வென்றார், ஆகையால் இக்கோவிலில் அனுமன் சங்கு சக்கரம் தாங்கிய வண்ணம் எழுந்தருளியுள்ளார்.  

## கோயில் அமைப்பு
கிழக்கு நோக்கிய ஐந்து நிலை ராஜகோபுரம். கனகவல்லி தாயார், கோதண்ட ராமர், இலட்சுமி ஹயகிரீவர், விஷ்ணுதுர்கை, வேணுகோபால், ஆண்டாள், சக்கரத்தாழ்வார், ஆஞ்சநேயர், ஆகியோருக்கும் சன்னதிகள் உள்ளன. இக்கோயில் திண்டிவனம் முதன்மைப் பெரிய திருக்கோயில் என்ற வகைப்பாட்டில் திண்டிவனம் வட்ட இந்துசமய அறநிலையத்துறையின் தலைமை கோவிலாக விளங்குகிறது.
# தும்பிப்பன்றி



பல் கொண்ட பிரேசில் ஆண் தும்பிப்பன்றி]]  

**தும்பிக்கை பன்றி** அல்லது **தும்பிப்பன்றி** (tapir) தாவர உண்ணியான இப்பாலூட்டிகள் பன்றியைப் போன்று குட்டையாகவும், நீண்டும் காணப்படும். இதன் மூக்குப் பகுதி நீண்டும், எதையும் எளிதில் பற்றிக்கொள்ளும் ஆற்றல் வாய்ந்த தும்பிக்கைப் போன்று காணப்படும். மலைத்தும்பிப்பன்றி என ஐந்து வகைகள் உண்டு.  

தும்பிப்பன்றிகள் அருகிய அல்லது அழியும் வாய்ப்பில் உள்ள விலங்காக அறிவிக்கப்பட்டுள்ளது.  

தும்பிப்பன்றிகள் குதிரை, குரங்கு, வரிக்குதிரை, மூக்குக் கொம்பன் போன்ற விலங்குகுகளுடன் சேர்ந்து உணவு தேடும்.  

## உடல் அமைப்பு
தும்பிப்பன்றிகளின் சராசரி உடல் நீளம் அதிக பட்சமாக 6.6 அடியாகவும் (2 மீட்டர்), உயரம் 3 அடியாகவும் (1 மீ), எடை 150 முதல் 300 கிலோ கொண்டதாக உள்ளது. இவைகள் வென்னிறம், கருநிறம் வெளிர் நிறம், செம்மண்ணிறம், சாம்பல் நிறங்களில் காணப்படுகிறது.  
பெண் தும்பிப்பன்றிகளுக்கு ஒரு ஜோடி முலைக்காம்புகள் மட்டும் உள்ளது. ஆண் தும்பிப்பன்றிகளின் உடல் நீளத்தைப் பொறுத்து ஆண் குறிகளின் நீளம் அமைந்துள்ளது.இதன் வால் பகுதி மிகவும் குட்டையாக காணப்படுகிறது.  

மலாய் தும்பிப்பன்றிகளின் முன்னங்கால்களில் நான்கு குளம்பிகளும்; பின்னங்கால்களில் மூன்று குளம்பிகளும் கொண்டுள்ளது.  

தும்பிப்பன்றிகள் 42 முதல் 44 பற்கள் வரை கொண்டது.  

ஆண் தும்பிப்பன்றிகள் பிறந்த மூன்று முதல் ஐந்தாண்டுகளில் இனச்சேர்க்கைக்கு தயாராகிவிடும். பெண் தும்பிப்பன்றிகள், ஆண் பன்றிகளை விட வெகு விரைவில் இனச்சேர்க்கைக்கு முன்னிற்கும். பெண் தும்பிப்பன்றிகள், இரண்டு ஆண்டுகளுக்கு ஒரு முறை, ஒரு குட்டி ஈனும். பிறந்த குட்டி பதின்மூன்று மாதங்கள் தாயிடம் வளர்ந்த பின்னர் தனியாகச் சென்று உணவு தேடும். தும்பிப் பன்றிகள் காட்டிலும், உயரியல் பூங்காக்களிலும் 25 முதல் 30 ஆண்டுகள் வாழத்தக்கது.
# பற்றுக்கால்


holdfasts on an ஓர்டோவிசியக் காலம் hardground in Utah.]]  
**பற்றுக்கால்** (holdfast) என்பது ஒரு வேர் போன்ற உறுப்பாகும். இவை நீர்வாழ் விளங்கான செசிலிட்டி உயிரினங்களில் காணப்படும். காம்பிலி உயிரினங்களான கடற்பாசி, கடல் அல்லி, கடலடி உயிரினங்கள், நிடேரியா, அல்கா பஞ்சுயிரி, போன்றவை வாழ்தளங்களில் தங்களை நிலை நிறுத்திக்கொள்ள இந்த பற்றுக்கால் உதவுகிறது.&nbsp;  
## அமைப்பு
இனம் மற்றும் வாழ்தளங்களைப் பொறுத்து பற்றுக்கால்கள் அமைப்பிலும் வடிவத்திலும் மாறுபடுகின்றன. சேறு போன்ற வாழ்தளங்களில் வாழும் உயிரினங்களின் பற்றுக்கால்கள் சிக்கலான பின்னிப்பிணைந்த வேர் போன்று காணப்படுகின்றன, மணல் வாழ்தளங்களில் வாழும் உயிரினங்களின் பற்றுக்கால்கள் மிகவும் நெகிழ்வுத்தன்மை உடையதாக இருக்கும். இதனால் பற்றுக்கால்கள் சுருங்கும் போது உயிரினத்தின் முழு உடற்பகுதியும் வாழ்தளத்தினுள் இழுத்து வைத்துக்கொள்ள முடியும். கடற்பாறை போன்ற வழுவழுப்பான வாழ்தளங்களில் வாழும் உயிரினங்களின் பற்றுக்கால்கள் தட்டையான அடிப்பகுதியுடன் வாழ்தளத்தின் மேற்பரப்பின்மீது நன்கு ஒட்டிக்கொள்ளுமாறு அமைந்துள்ளது.  
## பணி
பற்றுக்கால்களைக்கொண்ட காம்பிலி உயிரினங்கள் தங்களின் வாழ்தளங்களிலிருந்து எந்த உணவுபொருட்களையும் உறிஞ்சிப் பெறுவதில்லை, ஏனெனில், உணவை உறிஞ்சும் செயலின்போது வெளிப்படும் நொதிகள் வாழ்தளத்தைச் சிதைத்துவிடும். அதனால் உயிரினங்கள் வாழ்தளத்திலிருந்து நீங்கி விழுந்துவிடும் அபாயம் உள்ளது. கடற்பாசி, கடற்பூண்டு, மற்றும் பிற பாசி இனங்களில் காணப்படும் பறவைகளின் நகங்களைப்போன்ற பற்றுக்கால்களும் நிலவாழ் தாவரங்களைப்போல் உறிஞ்சும் பணியைச் செய்வதில்லை, உயிரினத்தை அதன் வாழ்தளங்களில் நிலை நிறுத்தும் பணியை மட்டும் செய்கின்றன.
# 1,3-வளையயெக்சாடையீன்


**1,3-வளையயெக்சாடையீன்** *(1,3-Cyclohexadiene)* என்பது (CH<sub>2</sub>)<sub>2</sub>(CH)<sub>4</sub>. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இந்நீர்மம் சைக்ளோயெக்சாடையீன் என்ற பெயராலும் அழைக்கப்படுகிறது. நிறமற்று, எளிதில் தீப்பற்றக்கூடியதாக உள்ள இந்நீர்மத்தின் ஒளிவிலகல் எண் 1.457 ஆகும். இயற்கையாகவே தோன்றும் இந்நீர்மத்தின் வழிப்பொருள் டெர்ப்பினீன் ஆகும். இது பைன் எண்ணெயின் உட்கூறாகும்.  

## தயாரிப்பு

1,2-டைபுரோமோவளையயெக்சேனை ஐதரோபுரோமின் நீக்கம் செய்து சைக்ளோயெக்சாடையீன் தொகுப்பு முறையில் தயாரிக்கப்படுகிறது  
:(CH<sub>2</sub>)<sub>4</sub>(CHBr)<sub>2</sub> + 2 NaH → (CH<sub>2</sub>)<sub>2</sub>(CH)<sub>4</sub> + 2 NaBr + 2 H<sub>2</sub>.  

1,3,5-எக்சாடிரையீனை ஒளிவேதியியல் முறை அல்லது 110° செல்சியசு வெப்பநிலைக்கு மேல் சூடுபடுத்தியோ மின்சுழற்சி வினையினாலும் 1,3-வளையயெக்சாடையீன் தயாரிக்க முடியும்.  

## வினைகள்

டையீல்சு ஆல்டர் வினை போன்ற வளைய கூட்டு வினைகள் இந்த டையீனின் வழக்கமான வினைகளாகும்.  
1,3-வளையயெக்சாடையீனை பென்சீன் மற்றும் ஐதரசனாக மாற்றும் வினை ஒரு வெப்ப உமிழ்வினையாகும். இவ்வினையின் வாயு நிலையில் 25 கிலோயூல்/மோல் வெப்பம் உமிழப்படுகிறது  

:வளையயெக்சேன் → 1,3-வளையயெக்சாடையீன் + 2 H<sub>2</sub> ΔH +231.5 கிலோயூல்/மோல் (வெப்பங்கொள் வினை)  

:வளையயெக்சேன் → பென்சீன் + + 3 H<sub>2</sub> ΔH +205 கிலோயூல் (வெப்பங்கொள் வினை)  

:1,3-வளையயெக்சாடையீன் → பென்சீன் + H<sub>2</sub> ΔH -26.5 கிலோயூல் (வெப்ப உமிழ் வினை).  

இந்நீர்மத்தின் மாற்றியனான 1,4-வளையயெக்சாடையீனுடன் ஒப்பிடுகையில் 1,3-வளையயெக்சாடையீன் 8.5 கிலோயூல்/மோல் ஆற்ரலுடன் அதிக நிலைத்தன்மை கொண்டுள்ளது .  
வளையயெக்சாடையீனும் இதன் வழிப்பொருட்களும் உலோக ஆல்க்கீன் அணைவுச் சேர்மங்களை உருவாக்குகின்றன. ஆரஞ்சு நிறம் கொண்ட [C6H10)Fe(CO)3, அணைவுச் சேர்மம் ஒரு உதாரணமாகும். இந்த அணைவுச் சேர்மம் ஐதரைடுடன் வினைபுரிந்து வலையயெக்சாடையீனைல் வழிப்பொருளான [[C6H9)Fe(CO)3]+ சேர்மத்தைக் கொடுக்கிறது .
# வேதமூர்த்தி கோயில், தச்சநல்லூர்



**தச்சநல்லூர் வேதமூர்த்தி கோயில்** என்பது தமிழ்நாட்டில் திருநெல்வேலி மாவட்டம், தச்சநல்லூர் என்னும் ஊரில் அமைந்துள்ள ஒரு சிவன் கோயிலாகும்.  

## பூசைகள்
இக்கோயிலில் ஒருகாலப் பூசை நடக்கின்றது.  

## இவற்றையும் காண்க
பங்களா நடுநிலைப் பள்ளி, தச்சநல்லூர்  

தச்சநல்லூர்  

தச்சநல்லூர் வரம் தரும் பெருமாள் கோயில்  

தச்சநல்லூர் நெல்லையப்பர் காந்திமதி அம்பாள் கோயில்
# முருகன் கோயில் (வட அமெரிக்கா)



**வட அமெரிக்க முருகன் கோயில்** (*Murugan Temple of North America*, MTNA) என்பது ஐக்கிய அமெரிக்காவில் இந்துக் கடவுளான முருகனுக்கு அமைக்கப்பட்ட முதல் கோவிலாகும். இந்த கோவில் வட அமெரிக்காவில் மேரிலாந்தில் உள்ள லான்ஹாமில் உள்ளது.  

இது வாசிங்டன், டி.சி.யில் இருந்து சுமார் 15 மைல் (24 கி.மீ.) தொலைவில் உள்ளது. 1980 களில் கட்ட ஆரம்பிக்கப்பட்டு 1999 ல் திறக்கப்பட்டது. எம்.டி.என்.ஏ இந்து, தமிழ் திருவிழாக்கள், விடுமுறை நாட்கள் மற்றும் சிறப்பு மிக்க நாட்களில் விழாக்கள் கொண்டாடுகிறது. மேலும், இந்த கோவில் பஜனைகள் , தமிழ் மற்றும் மத வகுப்புகளை நடத்துகிறது. மேரிலாந்து, வாஷிங்டன், வர்ஜீனியா மற்றும் நாடு முழுவதிலும் உள்ள பக்தர்கள் (அண்டை நாடான கனடாவிலிருந்து) இந்த பாரம்பரிய சைவ இந்து கோவிலுக்கு வருகை தருகின்றனர். வள்ளி தேவசேனாவுடன் முருகனுக்காக (எம்.டி.என்.ஏ) முக்கிய சன்னிதி இருக்கிறது. விநாயகர், சிவன், மீனாட்சி, துர்கா மற்றும் பழனி ஆண்டவர் என நான்கு சன்னதிகளும் உள்ளன.  

## முக்கிய திருவிழாக்கள்
பின்வரும் முக்கிய திருவிழாக்கள் கொண்டாடப்படுகின்றன:  
- தைப் பூசம் பங்குனி உத்திரம் வைகாசி விசாகம் ஆடி கிருத்திகை, நல்லூர் கதிர்காமம் காந்தன் திருவிழா (முருகன் இரத்தினத்தில் ஏறினார்) கந்த சஷ்டி திருவிழா,திருவாதிரை திருவிழா (ஆருத்ரா தரிசனம்) சிவராத்திரி, நவராத்திரி (10 நாட்கள்) விநாயகர் சதுர்த்தி , கார்த்திகை தீபம்
- இறைவன் நடராஜருக்கு ஆண்டிற்கு ஆறு அபிஷேகம் (திருவோணம் நட்சத்திரம் சித்திட்த் மாதம், ஆனி மாதத்தில் உத்திரம் நட்சத்திரம், மார்கழி மாதத்தில் திருவாதிரை நட்சத்திரம்,மாலை நேர பூர்வ பட்ஷ சதுர்த்தி ஆவணி புரட்டாசி மற்றும் மாசி மாதங்களில்)
முக்கிய திருவிழாக்களில் வள்ளி தேவசேனையுடன்  
முருகனின் பெரும் ஊர்வலம் நடக்கிறது. ஆகஸ்ட் 7, 2009 அன்று புதிய ரதத்திற்கு வெள்ளோட்டம் நடத்தப்பட்டது. 8 ஆகஸ்ட் 2009 அன்று, நல்லூர் கதிர்காமம் கந்தன் திருவிழாவிற்கு புதிய ரத்தத்தில் இறைவன் முருகன் ஏறினார். முருகன் கோயிலுக்கு சுற்றிலும் பக்தர்கள் பிரம்மாண்டமான காலப்பகுதியால் வரையப்பட்டனர். ஒவ்வொரு ஆண்டும், நல்லூர் திருவிழா முருகன் ஆலயத்தில் ஆகஸ்ட் மாதம் கொண்டாடப்படுகிறது. முருகன் ரதத்தில் வருகிறார். முருகன் கோவிலில் உள்ள அனைத்து தெய்வங்களுக்கும் இரண்டாவது கும்பாபிஷேகம் 2011 மே 13 அன்று செய்யப்பட்டது. சிவன் விஷ்ணு கோயில் எம்.என்.என்.எஸில் இருந்து 2 மைல் (3.2 கி.மீ.) தொலைவில் அமைந்துள்ளது.
# அனுமான் கோயில், தச்சநல்லூர்



**தச்சநல்லூர் அனுமான் கோயில்** என்பது தமிழ்நாட்டில் திருநெல்வேலி மாவட்டம், தச்சநல்லூர் என்னும் ஊரில் அமைந்துள்ள ஓர் ஆஞ்சநேயர் கோயிலாகும்.  

## பூசைகள்
இக்கோயிலில் ஒருகாலப் பூசை நடக்கின்றது.  

## இவற்றையும் காண்க
தச்சநல்லூர் தங்கம்மன் கோவில்  

தச்சநல்லூர்  

தச்சநல்லூர் வரம் தரும் பெருமாள் கோயில்  

பங்களா நடுநிலைப் பள்ளி, தச்சநல்லூர்  

தச்சநல்லூர் உச்சினிமாகாளி அம்மன் கோவில்